כאבים בברכיים היא אחת התלונות האורתופדיות הנפוצות ביותר. מחקרים מראים שכמחצית מהאוכולוסיה מעל גיל 50 תתלונן על כאבים בברכים. כאבי ברכיים עשויים לנבוע מפגיעות שונות, פציעות ספורט או תאונות כאשר במקרים אלו סיכויי ההחלמה גבוהים ואפילו מלאים. לעומת זאת כ-10% מהאוכלוסיה מעל גיל 60 יסבלו משחיקה של הברך. שחיקה זו הינה תהליך מתקדם שהכאבים בו מופיעים לסרוגין. הכאבים באים בוהולכים כאשר עם חלוף הזמן כל תקופת כאבים ארוכה יותר מקודמתה והכאבים עוצמתיים יותר. עבור מטופלים הסובלים זמן רב מכאבים כרוניים עקב שחיקת סחוס בברכים האפשרות של ניתוח החלפת ברך היא האפשרות הטיפולית האחרונה. לרוב בכאבי ברכיים על רקע שחיקה נעשה ניסיון לטיפול שמרני בטיפולים כגון פיזיותרפיה, הידרותרפיה (טיפול בבריכה), הפחתה במשקל, טיפול תרופתי בנוגדי כאבים ודלקת או הזרקות שונות למפרק הברך. כאשר טיפולים אלו אינם מביאים להטבה והכאבים פוגעים באיכות החיים של המטופל עליו לשקול ניתוח להחלפת ברך. במצבי שחיקה מתקדמים ניתוח החלפת ברך הינו הטיפול שיש לו את הסיכוי בטוב ביותר להביא להטבה במצבו של המטופל. עבור מטופלים אלו שחיקת הסחוס גורמת לכאבים משמעותיים והחולה סובל מכאבי ברכיים חריפים, החולה מוגבל מאוד מבחינה תנועתית ויש לו קשיים בהליכה, והוא מתקשה לעלות ולרדת מדרגות.